
REFERAT DE APROBARE
Pentru  proiectul de hotărâre privind  acordarea de premii câştigătorilor la „Concursul cailor” din data de 06.01.2026
 

Având în vedere faptul că printre atribuțiile autorităților publice locale se inscriu și cele legate de asigurarea serviciilor publice către cetățeni și asigurarea cadrului necesar pentru furnizarea serviciilor publice de interes local privind educația, sănătatea, cultura, tineretul, sportul, cultivarea și păstrarea tradițiilor culturale ale zonei, în comuna Ion Corvin, tradiția spune că în fiecare an s-a organizat cu ocazia Bobetezei un concurs al cailor unde participau proprietarii cu cei mai frumoși cai care se intreceau în această zi pe un traseu stabilit dinainte. Câștigătorii au fost întotdeauna recompensați de către localnici, când sărbătoarea a fost organizată de ei și de către autoritățile locale atunci când acestea s-au implicat.
Autoritățile publice locale în general și în special Consiliul Local Ion Corvin au hotărât să se implice în sprijinirea și încurajarea cetățenilor în cultivarea tradițiilor locale prin implicarea și sprijinirea locuitorilor în organizarea de hramuri ale bisericilor din localitate si alte sărbatori tradiționale. 
Printre acestea se numără și acest concurs al cailor organizat în ziua de Bobotează așa cum cere tradiția și care este încurajată de cetățenii din fiecare localiatate a comunei.
Deși ne confruntăm cu dificultăți financiare, propun Consiliului Local organizarea concursului cailor în ziua de Bobotează în trei dintre cele cinci localități componente ale comunei respectiv Ion Corvin, Viile, și Rariștea, în condițiile în care la concurs participă cel puțin un număr de 5 concurenți iar pentru recompensarea câștigătorilor propun înmânarea unor premii care chiar dacă nu sunt substanțiale, sunt cel puțin stimulative, și marchează în mod pozitiv evenimentul, după cum urmează:
· 1000 lei pentru locul I;
· 750 lei pentru locul II;
· 500 lei pentru locul III.
Alocarea sumei totale de 6750 lei pentru organizarea acestor evenimente.
Drept pentru care propun aprobarea proiectului de hotărâre în forma supusă spre aprobare.

